Afrikaans - 'n Vonkel in die Donker, a Bible story about creation, as told by Barbara Wilmerton Haas
'n Vonkel in die Donker Text Version | English | Greek | Italian
Barbara lê op haar rug by die voetenend van haar bed sodat sy die ontsagwekkende skoonheid van die sterbelaaide hemelruim vanaf haar slaapkamervenster kan sien. Nie lank gelede nie, het sy en haar gesin van die besoedeling van New York Stad na die woude in die noorde van Maine getrek. Dit was moeilik om te slaap, want sy het gedink sy kan dalk mis om nog 'n verskietende ster te sien. Net om in staat te wees om die sterre te SIEN — weg van die helder ligte van die stad — het haar hart met verwondering en verbasing gevul.
"Waar het daardie sterre vandaan GEKOM? WAS hulle nog ALTYD daar? Hoekom kon ek hulle nooit tevore SIEN nie? Was die maan ALTYD so helder?" Vrae het deur haar gedagtes geskiet soos die verskietende sterre. Sy het besluit om die hele nag wakker te bly, sodat sy die somerson op die horison kon sien opkom.
**'n VONKEL IN DIE DONKER**
Lank gelede was daar geen sterre, geen maan en geen son nie — nie eers 'n AARDE nie. Daar was nie eers 'n vonkel van lig nie. Alles was donker — so donker jy kon dit amper VOEL, maar daar was ook niks om te VOEL nie. Omdat daar niks was nie. Alles was leë ruimte — So leeg dat daar nie een ding was wat teen 'n ander kon stamp nie. So leeg dat daar nie eers een GELUID gehoor kon word nie, nie eers 'n fluistering nie. Omdat daar niemand was nie..behalwe GOD. En DIT is toe alles begin het — 'n lang, LANG tyd gelede.
Die Bybel vertel vir ons, "In die begin het God die hemel en die aarde gemaak," en dit is presies hoe Hy dit gedoen het.
Die eerste geluid wat ooit gehoor was, was toe God sy mond oopgemaak het op daardie eerste dag en gesê het, "LAAT DAAR LIG WEES." So gou as wat Hy hierdie woorde gespreek het, was daar 'n magtige helder ligflits en al die donkerte het in 'n hoekie ingevlug. God het gesien hoe goed dit was. Dit moes Hom BAIE gelukkig gemaak het...maar nie gelukkig genoeg nie. Omdat Hy toe besluit het om die lig van die donkerte te skei deur die lig "dag" te noem en die donkerte "nag." En so het die eerste dag geëindig.
Hy moes geweet het hoe moeilik dit sou wees om te rus as dit die HELE tyd lig was, daarom het Hy dit reggestel sodat dat dit net 'n GEDEELTE van die tyd donker sou wees — in die nag — sodat dit vir ons makliker sou wees om te slaap.
**Maar God was nog nie klaar nie.**
Die tweede dag, het God gesê, "Laat daar 'n uitspansel (of lug) wees," en, o, hoe PRAGTIG was dit! Daar was dag en daar was nag en nou was daar 'n pragtige blou lug. En steeds was God nie klaar nie. Weet jy hoekom? Omdat orals waar jy gekyk het, niks anders was as water nie. Die dag en die nag en die lug en die water was so PRAGTIG...
**Maar God wou MEER hê.**
So, op die derde dag, sê die Bybel, het God die water op een plek bymekaargemaak. Hy het vir die oseane gesê, "Julle bly daar." En weet jy wat? Hulle het Hom gehoorsaam! En vir die riviere het Hy gesê, "Julle hoort daar anderkant." En hulle het ook geluister. En vir die mere, "Julle bly in hierdie plek." En hulle het Hom ook gehoorsaam.
Kan jy jou voorstel? Anders sou daar uiterste CHAOS wees! Dinge sou ronddryf waar ons dit die minste sou verwag en wanneer ons ons rug draai, kon ons onderstebo gestamp word deur 'n brander. Ek is so bly dat hulle na God GELUISTER het, is jy nie ook nie?
En God het die droë grond "aarde" genoem en die water het Hy "see" genoem. So, nou was daar dag en daar was nag,
**en daar was 'n pragtige blou lug,**
**en daar was oseane en riviere en mere.**
God het gesien hoe goed die derde dag was. Dit moes Hom BAIE gelukkig gemaak het...maar nie gelukkig genoeg nie. Omdat Hy toe gras en plante en vrugtebome met sade binne-in wat kon groei tot MEER plante en vrugtebome, gemaak het. Sommige plante en bome het Hy het gemaak om alles mooi te laat lyk. Ander het Hy gemaak sodat ons vrugte en groete kan hê om te eet.
Die meeste plante groei OP — soos appels en pere en mielies en brokkoli. Ander groei AF — soos aartappels en rape en wortels. En sommige plante groei SYWAARTS — soos komkommers en waatlemoene en skorsies. En God was BAIE tevrede met alles wat Hy op die derde dag gemaak het.
So, nou was daar dag en nag, en daar was 'n pragtige blou lug en daar was oseane en riviere en mere en daar was gras en plante en bome.
**Maar STEEDS was Hy nie klaar nie!**
**Daar was nog werk om te doen!**
Op die vierde dag, het God gesê, "Laat daar ligte wees in die lug om die dag van die nag te skei, en vir Winter, Lente, Somer en Herfs, en vir dae en jare." En weet jy wat? Dit is presies wat gebeur het! Net soos God gesê het.
God het twee baie GROOT ligte gemaak. Die groter een wat ons die "son" noem, het Hy gemaak om in die dag te skyn en die kleiner een, wat ons die "maan" noem, het Hy gemaak om in die nag te skyn. Hy het ook die sterre gemaak en hulle presies gesit waar Hy hulle wou hê. God het al hierdie pragtige ligte in die lug gesit om lig op die aarde te gee. Die son gee lig op die aarde in die dag en die maan en die sterre gee lig op die aarde in die nag.
**En God het gesien dat dit goed was.**
So, nou was daar dag en daar was nag, en daar was 'n pragtige blou lug, en daar was twee oseane en riviere en mere, en daar was gras en plante en bome, en daar was son, maan en sterre.
Volgende keer wanneer jy 'n ster in die hemel sien vonkel, stop en dink hieraan: God het 'n vonkel in die donker gesit, sodat ons kan onthou hoe baie belangrik dit is om Hom te gehoorsaam net soos die sterre dit doen.
Wie het die eerste geluid gemaak wat ooit gehoor was?
Wat sou gebeur as die water God nie gehoorsaam het nie?
Wat sou gebeur as die sterre God nie gehoorsaam het nie?
Wat gebeur met ons wanneer ONS God nie gehoorsaam nie?
"In die begin het God die hemel en die aarde geskape" (Génesis 1:1).
Liewe God, help my om te onthou wat 'n PRAGTIGE
aarde U vir my geskep het. Leer my om u stem te
GEHOORSAAM. Help my om in U huis te bly waar ek hoort,
sodat ek U kan aanbid. In Jesus' Naam. Amen.
KAN JY DIE STORIE IN DIE BYBEL KRY?
Color the Bible Book 4—Matthew - Acts
Beginners Bible: Wild About Creation Sticker Activity Book
Ooze & Awes In Gods Creations (Bible Fun Stuff)
Create and Take Bible Crafts Series
God Made Everything Good Attendance Chart
Creation (PDF file)